
Õpilaste arvu suurendamine Narva Kesklinna Gümnaasiumi klassides
1. Asjaolud ja menetluse käik.

Narva Linnavalitsuse Kultuuriosakonda laekus 07.09.2015. a Narva Kesklinna Gümnaasiumi taotlus nr 1.1-19/577, milles õppeasutuse direktor teeb ettepaneku suurendada 1.A, 1.B, 1.C klasside täitumuse ülemise piirnormi 2015/2016. õppeaastaks kuni 29 õpilaseni; 2.A, 2.B, 2.C klasside täitumuse ülemise piirnormi 2015/2016. õppeaastaks kuni 30 õpilaseni, 3.A klassi täitumuse ülemise piirnormi 2015/2016. õppeaastaks kuni 31 õpilaseni, 3.B, 3.C klasside täitumuse ülemise piirnormi 2015/2016. õppeaastaks kuni 30 õpilaseni, 4.A, 4.B, 4.C klasside täitumuse ülemise piirnormi 2015/2016. õppeaastaks kuni 26 õpilaseni, 5.A klassi täitumuse ülemise piirnormi 2015/2016. õppeaastaks kuni 28 õpilaseni, 5.B klassi täitumuse ülemise piirnormi 2015/2016. õppeaastaks kuni 26 õpilaseni, 6.A, 6.B, 6.C klasside täitumuse ülemise piirnormi 2015/2016. õppeaastaks kuni 28 õpilaseni, 7.A, 7.B klasside täitumuse ülemise piirnormi 2015/2016. õppeaastaks kuni 26 õpilaseni, 8.A, 8.B klasside täitumuse ülemise piirnormi 2015/2016. õppeaastaks kuni 30 õpilaseni, 9.A klasside täitumuse ülemise piirnormi 2015/2016. õppeaastaks kuni 29 õpilaseni, 9.B klassi täitumuse ülemise piirnormi 2015/2016. õppeaastaks kuni 28 õpilaseni.
Vastavalt põhikooli- ja gümnaasiumiseaduse § 26 lõikele 1 on klassi täitumuse ülemine piirnorm põhikoolis 24 õpilast. Klasside täitumuse ülemiste piirnormide suurendamisele on Narva Kesklinna Gümnaasiumi hoolekogu nõusoleku andnud (25.08.2015. a protokoll nr 5) ning kõik tervisekaitse- ja ohutusnõuded on täidetud.
2. Õiguslikud alused.

2.1 Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle käesoleva paragrahvi lõikes 1 sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
2.2 Narva Linnavolikogu delegeeris 23.09.2010. a määrusega nr 31 põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.
3. Otsus.
Suurendada õpilaste arvu Narva Kesklinna Gümnaasiumis 2015/2016. õppeaastaks alljärgnevalt:

3.1 1.A, 1.B, 1.C klassides kuni 29 õpilaseni;
3.2 2.A, 2.B, 2.C klassides kuni 30 õpilaseni;

3.3 3.A klassis kuni 31 õpilaseni;

3.4 3.B, 3.C klassides kuni 30 õpilaseni;

3.5 4.A, 4.B, 4.C klassides kuni 26 õpilaseni;

3.6 5.A klassis kuni 28 õpilaseni;

3.7 5.B klassis kuni 26 õpilaseni;

3.8 6.A, 6.B, 6.C klassides kuni 28 õpilaseni;

3.9 7.A, 7.B klassides kuni 26 õpilaseni;

3.10 8.A, 8.B klassides kuni 30 õpilaseni;

3.11 9.A klassis kuni 29 õpilaseni;

3.12 9.B klassis kuni 28 õpilaseni.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

